paragraph_text: Iako se mozzarella u Italiji spravljala od davnina, najcjenjenija je ona koja se počela dobivati u 16. stoljeću u regiji Campaniji, od nepasteriziranog, gustog i aromatičnog mlijeka poludivljih bivolica. Ta je varijanta poznata pod nazivom "Mozzarella di Bufala Campana" te se konzumira bez velikih intervencija - kao desertni sir, ili u salati Caprese, uz svježu rajčicu, ekstradjevičansko maslinovo ulje, svježe mljevenu morsku sol i papar te svježe listiće bosiljka.